Slovenský raj nasjonalpark

Slovenský raj nasjonalpark (slovakisk: Národný park Slovenský raj; «Slovakiske paradis nasjonalpark») er en nasjonalpark i det sentral-østlige Slovakia. Parken ble opprettet 18. januar 1988 og har et areal på 198 km².

Den ligger i en del av De slovakiske malmfjellene (i undergruppen Spišsko-gemerský kras), i fjellene Slovenský raj.

Det finnes 11 nasjonale naturreservater og 8 naturreservater i parken. Området er tilrettelagt med 300 kilometer turstier, ofte utstyrt med stiger, tau og broer. Det er omtrent 350 grotter, hvorav bare isgrotten Dobšiná (oppført på UNESCOs verdensarvliste siden 2000) er tilgjengelig for publikum.

Navnet raj (paradis) stammer trolig fra årene rundt 1300, da munker grunnla et kloster med det latinske navnet Paradisus i området. I Tsjekkia finnes et verneområde med det tilsvarende navnet Český ráj («Böhmiske paradis»).

Referanser

Eksterne lenker 
 

Nasjonalparker i Slovakia
Verneområder opprettet i 1988
1988 i Tsjekkoslovakia
1980-årene i Slovakia